**Beszámoló**

**2011. március 8. – 2011. május 3.**

Amikkel foglalkoztam, illetve részt vettem a legutóbbi küldöttgyűlés óta:

* **március 31-én** a Damjanich utcai Kollégiumban volt a **KolHÖK KGY**, ahol az elnök, Ribling Tamás tartott egy rövid tájékoztatást, valamint a Felvételi ügyrendet fogadtuk el egyhangúan.
* *felvételi:* A felsőéves felvételire április 4. 12:00-tól lehetett jelentkezni. A jelentkezés határideje április 29. 18:00 volt, viszont figyelembe véve azt, hogy még rengetegen voltak olyanok, akik megkezdték jelentkezésüket, de még nem adták le, azért a határidőt május 2. 12:00-ig meghosszabbították. Ezek után néhány nap lesz a hiánypótlásra, utána pedig a Felvételi Bizottsági ülésen ponthatárt húzunk és a kérdéses embereket megbeszéljük, majd a főigazgató úr, dr. Seifert Tibor kiküldi az e-maileket a jelentkezőknek, hogy felvették őket, vagy pedig hely hiány miatt el lettek utasítva. Május közepére már minden hallgató tudni fogja, hogy kapott-e kollégiumot, vagy pedig nem. Jelenleg kb. 700 TTK-s hallgató adta le a jelentkezését, és kb. 50 már megkezdte jelentkezését, de még nem adta le. Pontos számokkal csak a felvételi vége után fogok tudni szolgálni. A Felvételi kiírást kitettem a faliújságra is, valamint a Nyúzban is megjelent.
* **április 5**-én az EHÖK-ben volt egy **Kulturális Megbízott ülés**, ahol én képviseltem a Kollégiumi Hallgatói Önkormányzatot, mivel engem kért fel erre a KolHÖK elnök, Ribling Tamás, én pedig szívesen vállaltam a tisztséget. Az ülést Kati Gábor, az EHÖK kulturális referense vezette. Szó volt arról, hogy minden karon, és minden egyes tagkollégiumban létre kellene hozni egy adatbázist, ahová összegyűjtenénk minden olyan, személyt, egyesületet, ill. csoportot, aki/akik valamilyen kulturális tevékenységet végeznek, vagy kapcsolatban vannak velük, hogy a későbbiekben számíthassunk az együttműködésükre. Ez egyfajta felmérés lenne, hogy az egyes karokon, kollégiumokban kik azok, akikkel fel tudnánk venni a kapcsolatot, és a jövőben tudnánk rájuk támaszkodni. A hosszú távú terv az lenne, ha szeptembertől a karokat és a kollégiumokat bevonva tudnánk tartani egy „túrát”, úgy hogy minden hónapban lenne valamilyen kulturális esemény. Szeptemberben egy két hetes bemutatkozó programot szerveznénk, és ha ez működik, lenne rá igény, akkor a következő hónapban is tartanánk. Nekem ebben az lenne a feladatom, hogy az egyes kollégiumokban összegyűjtsem az olyan személyeket, csoportokat, akik a kultúrával valamilyen kapcsolatban állnak és ezt egy táblázatban összegzem. A felmérés folyamatos, és nyilván az adatbázis is folyamatosan bővül.
* **április 12-én** és **14-én** a kollégiumokról tartottam **előadást** a mentorjelölteknek.
* **április 16-án** volt a **mentorkirándulás** Bodajkon, ahová sajnos nem tudtam elmenni, így csak a BGGYK kollégiumi referense, Mészáros Mona vezette az állomást, viszont az állomás elkészítésében természetesen segítettem.
* **Egyéb:**
* elküldtem a kollégiumi részt a mentorkisokosba
* a KÖB munkáját segítettem
* válaszoltam az e-mailekre
* fogadóóráimat megtartottam

Köszönöm, hogy elolvastad a beszámolómat!

Üdvözlettel,

Fórizs Dorottya

ELTE TTK HÖK

Kollégiumi biztos